paragraph_text: Godine 1225. hrvatsko-ugarski kralj Andrija II. ovu je župu formalno darovao kaločkom nadbiskupu Ugrinu, radi čišćenja ovih krajeva od heretika. Nakon tatarske invazije 1241./2. i Soli i Usora su postale ugarski banati. Cumans and Tatars: Oriental Military in the Pre-Ottoman Balkans, 1185-1365, István Vásáry, Cambridge University Press, 2005, [https://books.google.com/books?id=7DJWyg97IggC&pg=PA103 str. 103] Hrvatsko-ugarski Bela IV. Bosnu je podijelio 1254. na tri banovine među kojima je i Banovina Soli ( Sói bánság, Sófölde). Nakon Belina pohoda na Bosnu 1253., Usora i Soli došle su pod jurisdikciju Rostislava Mihailoviča, zeta Bele IV. tj. supruga Beline kćeri Ane. Godine 1263. Bela IV: sjedinio je Usoru i Soli s Mačvom u posebnu vojvodinu. Hrvatsko-ugarski kralj Ladislav IV. Kumanac vjerojatno je imenovao stranog feudalca da vlada ovim prostorom. Za Ladislavove vladavine upravljao je ovim prostorom upravlja ban Henrik. Hrvatsko-ugarski vladari ovu su oblast dali na upravu srpskom kralju Dragutinu u periodu od 1284. do 1316. godine.